Jürgen Straub

Jürgen Straub (født 3. november 1953 i Weitersroda) er en tysk tidligere friidrettsutøver som konkurrerte for Øst-Tyskland, hovedsakelig på 1500 meter.

Han overrasket stort ved å vinne sølvmedalje på 1500 meter i OL 1980 i Moskva, da han splittet den britiske duoen Sebastian Coe (vinner) og Steve Ovett. Straub fikk tredjeplass under Verdenscupen i friidrett i 1977 og 1979.

Tiden 3:33.68 plasserer han på sjetteplass på den tyske adelskalenderen (per 1. september 2006), bak Thomas Wessinghage, Harald Hudak, Jens-Peter Herold, Dieter Baumann og Rüdiger Stenzel.

Straub hevdet seg også stort på 3000 meter hinder, hvor han vant tre nasjonale titler.

Referanser

Eksterne lenker 
 

Tyske mellomdistanseløpere
Olympiske sølvmedaljevinnere for Øst-Tyskland
Medaljevinnere under Sommer-OL 1980
Deltakere for Øst-Tyskland under Sommer-OL 1980
Friidrettsutøvere under Sommer-OL 1980
Fødsler i 1953